***Turks fruit*** (norsk: *Tyrkisk konfekt*) er en nederlandsk erotisk romantisk dramafilm fra 1973 regissert av Paul Verhoeven. Hovedrollene spilles av Rutger Hauer og Monique van de Ven. Manus er basert på Jan Wolkers' roman med samme tittel fra 1969 og handler om en kjærlighetshistorie mellom en kunstner og en ung kvinne.

Filmen ble en enorm suksess i Nederland og ble sett av over tre millioner da den gikk på kino.

Den ble nominert til Oscar for beste utenlandske film, og i 1999 ble den kåret til århundrets beste nederlandske film.

Handling
--------

Eric, en skulptør bosatt i Nederland, våkner en morgen og husker en urovekkende drøm. I de følgende scenene plukker han febrilsk opp tilfeldige kvinner fra gatene og tar dem med tilbake til studioet sitt for sex. Imidlertid er han tydelig bekymret over noe, og det viser seg at dette er på grunn av hans tidligere forhold til Olga. Eric og Olga møttes for første gang når Olga plukket ham opp som haiker, og de liker hverandre umiddelbart - både seksuelt og mentalt. 

Men forholdet deres blir motarbeidet av Olgas mor. Hun føler at en bohemsk skulptør som tjener for lite penger på sporadiske oppdrag, er uegnet for hennes datter - selv om faren hennes er mer sympatisk. Likevel gifter de seg, og Olgas familie aksepterer ham etter hvert. De begynner å bo sammen, men Olga begynner snart å oppføre seg merkelig. Hun begynner å flørte med en forretningsmann. Eric slår henne, og hun forlater ham. Eric raserer studioet sitt, og ødelegger alt som minner ham om Olga. Men Eric er fremdeles besatt av Olga, men ser henne bare av og til. Olga opptrer mer og mer opprørende, ofte i nærvær av andre menn. 

Familien hennes nekter å la Eric besøke henne, før han sier at han har kommet for å avtale en skilsmisse. Etter en stund gifter Olga seg med en amerikansk forretningsmann, men kommer senere tilbake fra USA til Nederland. En dag støter Eric på Olga som er flamboyant kledd, og oppfører seg merkelig. Hun kollapser og blir ført til sykehus, hvor det blir oppdaget at hun har en hjernesvulst. Kirurgisk inngrep blir forsøkt, men kunne ikke fjerne alt. Det blir klart at hun snart skal dø. Eric begynner å møte henne igjen, og bringer henne Lokum som er det eneste hun ønsker å spise.

Skuespillere
------------

* Monique van de Ven som Olga Stapels
* Rutger Hauer som Eric Vonk
* Tonny Huurdeman som moren til Olga.
* Wim van den Brink som faren til Olga.
* Hans Boskamp som en butikk-eier.
* Dolf de Vries som Paul
* Manfred de Graaf som Henny
* Dick Scheffer som regnskapsfører
* Marjol Flore som Tineke
* Bert Dijkstra som Embedsmann

Referanser
----------

1. 1 2  CDON - Tyrkisk Konfekt
2. ↑  Hurriyetdailynews - 'Turkish Delight' (16.11.2009)
3. ↑  «Kinoeye| Dutch film: Paul Verhoeven Turks fruit/Turkish Delight». *www.kinoeye.org*. Besøkt 14. mars 2016.

Eksterne lenker
---------------

* (en) *Turks fruit* på Internet Movie Database Rediger på Wikidata

* (no) *Turks fruit* hos Filmfront Rediger på Wikidata

* (sv) *Turks fruit* i Svensk Filmdatabas Rediger på Wikidata

* (da) *Turks fruit* i Danmark Nationale Filminstitut Rediger på Wikidata

* (en) *Turks fruit* på AllMovie Rediger på Wikidata

* (fr) *Turks fruit* på Allociné Rediger på Wikidata

* (nl) *Turks fruit* på MovieMeter Rediger på Wikidata

* (en) *Turks fruit* på Turner Classic Movies Rediger på Wikidata

* (en) *Turks fruit* på Rotten Tomatoes Rediger på Wikidata

Portal: Nederland